The LAMP software bundle (here additionally with Squid as web cache). A high performance and high-availability solution for a hostile environment
**LAMP** ialah akronim yang merujuk kepada tindanan penyelesaian aturcara-aturcara perisian, biasanya atur cara sumber terbuka, yang digunakan bersama-sama untuk mengendalikan laman web dinamik atau pelayan. LAMP pada asalnya merupakan singkatan untuk:

* **L**inux, sistem pengendaliannya;
* **A**pache, pelayan webnya;
* **M**ySQL / **M**ariaDB, sistem pengurusan pangkalan datanya (atau pelayan pangkalan data);
* **P**HP, **P**erl atau **P**ython, bahasa pengaturcaraannya.

Gabungan teknologi ini digunakan khususnya untuk mentakrifkan infrakstruktur pelayan web, paradigma pengaturcaraan untuk membangun perisian, serta untuk mengasaskan pakej pengedaran perisian. Lebih terkini, **P** kerap kali digunakan untuk merujuk kepada **P**erl atau **P**ython sebagai bahasa-bahasa pengaturcaraan yang alternatif. Sila lihat Kelainan-kelainan di bawah.

Walaupun para pencipta tidak mereka bentuk aturcara-atur cara sumber terbuka mereka supaya dapat saling digunakan bersama-sama, gabungan itu telah menjadi popular kerana kos pemerolehannya yang rendah serta juga kerana komponen-komponennya mudah didapati (ditawarkan secara percuma dengan kebanyakan edaran Linux). Apabila digunakan bersama-sama, aturcara-aturcara ini merupakan satu tindanan penyelesaian teknologi yang menyokong pelayan-pelayan aplikasi. Tindanan-tindanan yang lain termasuk persekitaran-persekitaran pembangunan aplikasi seperti WebObjects Apple Computer, Java/Java EE, Grails, dan seni bina .NET Microsoft.

Komponen penskripan tindanan LAMP berasal daripada antaramuka-antaramuka web CGI yang mecapai satu kepopularan pada awal dekad 1990-an. Teknologi ini membenarkan para pengguna pelayar web melaksanakan atur cara mereka pada pelayan web dan dengan itu, dapat menerima kandungan dinamik serta juga statik. Para pengaturcara menggunakan bahasa penskripan bersama-sama aturcara-aturcara ini kerana mereka berupaya memanipulasi aliran-aliran teks dengan lebih mudah dan cekap, walaupun jika komponen-komponen tersebut berasal daripada sumber yang berbeza. Atas alasan ini, para pereka bentuk sistem sering merujuk kepada sistem-sistem penskripan itu sebagai bahasa-bahasa glu.

Pada tahun 1998, Michael Kunze mencipta akronim *LAMP* dalam rencananya untuk *c't*, sebuah majalah perkomputeran Jerman (12/98, m.s. 230). Rencana itu bertujuan untuk menunjukkan bahawa seberkas perisian bebas dapat memberikan alternatif yang berdaya maju terhadap pakej-pakej komersil. Memahami kegemaran dunia teknologi maklumat akan akronim, Kunze mecipta akronim *LAMP* sebagai istilah pemasaran untuk meningkatkan kepopularan perisian bebas, dengan O'Reilly dan MySQL AB kemudian mempopularkan istilah tersebut di kalangan penutur bahasa Inggeris. Sebenarnya, sejak dari masa itu, MySQL AB telah mendasarkan sesetengah usaha pemasarannya pada kepopularan tindanan LAMP.

Perisian
--------

### Linux

Rencana utama: Linux
**Linux** (juga dikenali sebagai **GNU/Linux**) ialah sistem pengendalian komputer bak Unix.

### Pelayan HTTP Apache

Rencana utama: Pelayan HTTP Apache
**Pelayan HTTP Apache** ialah pelayan web perisian bebas/sumber terbuka yang paling popular,  dan yang bertindak sebagai pelantar rujukan *de facto* untuk mereka bentuk dan menilai pelayan-pelayan web yang lain.

### MySQL

Rencana utama: MySQL
**MySQL** ialah Sistem Pengurusan Pangkalan Data (DBMS) pengguna berbilang dan bebenang berbilang, dengan melebihi sepuluh juta pemasangan 

### PHP

Rencana utama: PHP
**PHP** (PHP: Prapemproses Hiperteks) ialah bahasa pengaturcaraan reflektif yang pada asalnya direka bentuk untuk mencipta halaman web dinamik. Ia digunakan terutamanya untuk perisian aplikasi pelayan, tetapi juga boleh digunakan untuk antara muka baris perintah atau aplikasi grafik tersendiri.

Kelainan-kelainan
-----------------

Bahasa-bahasa pengaturcaraan Perl dan Python kekadang digunakan sebagai ganti untuk PHP dan seringnya dirujuk juga sebagai sistem-sistem LAMP. Sebuah ulasan pelantar berani mencadangkan: "Biar P merujuk kepada PHP, Perl, Python, dan Ruby."  Bagaimanapun, sesetengah pembangun lebih suka menggunakan M untuk merujuk kepada mod perl atau mod python dan P untuk bermaksud PostgreSQL dan dengan itu, menterbalikkan kefungisan M dan P serta mengakibatkan setakat kekeliruan.

Lagi satu kelainan merujuk kepada M sebagai Middleware (termasuk Ruby (bahasa pengaturcaraan, Perl, Python *dll.*) dan P sebagai PostgreSQL. Walaupun umumnya tidak diterima, takrif ini boleh diperlihatkan sebagai suatu tanda perkembangan yang berterusan di kalangan komuniti perisian bebas semasa mentakrifkan semula matlumat dan sempadan masing-masing.

### Sistem pengendalian

Lihat juga: Senarai sistem pengendalian dan Perbandingan sistem-sistem pengendalian
* **AMP** yang tidak melibatkan sistem pengendalian yang khusus
* **AMPS** yang menggunakan Lapisan Soket Selamat (SSL) atau Solaris
* **BAMP** yang menggunakan BSD
* **FAMP** yang menggunakan FreeBSD secara khusus
* **MAMP** yang menggunakan Mac OS X
* **NAMP** yang menggunakan NetBSD atau Novell NetWare
* **NAPP** yang menggunakan NetBSD dan PostgreSQL
* **PAMP** yang menggunakan PC-BSD
* **PUMA** yang menggunakan Unix
* **SAMP** yang menggunakan Solaris
* **WAMP** yang menggunakan Microsoft Windows

### Pelayan web

Lihat juga: Perbandingan pelayan-pelayan web
Alternatif bukan bebas yang biasa untuk Pelayan HTTP Apache ialah Perkhidmatan Maklumat Internet (IIS) Microsoft. Oleh sebab ia hanya dapat dilaksanakan dengan perisian Microsoft, sistem pengendalian Microsoft Windows harus digunakan sebagai ganti untuk Linux.

* **FWIP** untuk Firebird, Windows, IIS, and PHP
* **WIMP** untuk Windows, IIS, MySQL, and PHP
* **WIMSA** atau **WISA** untuk Windows, IIS, Pelayan SQL Microsoft, dan ASP
* **WISC** untuk Windows, IIS, Pelayan SQL, dan C#
* **WISP** untuk Windows, IIS, Pelayan SQL, dan PHP
* **WIPP** untuk Windows, IIS, PostgreSQL, dan PHP (sama bagi sistem-sistem SBS Windows)

### Pangkalan data

Lihat juga: Senarai sistem pengurusan pangkalan data hubungan
* **BAPP** yang menggunakan BSD dan PostgreSQL
* **FAPP** yang menggunakan FreeBSD dan PostgreSQL (dicipta oleh Simon Walduck) \***FLAP** yang menggunakan Firebird
* **LAIP** yang menggunakan Informix
* **LAPP** yang menggunakan PostgreSQL
* **LAPS** yang menggunakan pelayan kecil PostgreSQL
* **OPAL** yang menggunakan Oracle
* **WASP** yang menggunakan Windows, Apache, Pelayan SQL, dan PHP

### Bahasa pengaturcaraan

Lihat juga: Perbandingan bahasa-bahasa pengaturcaraan
* **LAMP**, dengan P melambangkan Perl atau Python
* **MALT** yang menggunakan Apache Tapestry
* **GLAM** yang menggunakan Groovy
* **LAMJ** yang menggunakan pelayan kecil JSP
* **LAMR** yang menggunakan Ruby

### Kelainan-kelainan lain

* "A Brighter LAMP" (LAMP yang lebih terang), dengan dua huruf terakhir bermaksud Middleware dan PostgreSQL; ini membenarkan pemilihan bahasa yang tidak bermula dengan huruf *P*, seperti Tcl dan Ruby
* **AMPLE**, dengan **E** merujuk kepada Eclipse
* **FAMP** untuk FreeBSD, Apache, MySQL, dan PHP
* **FWAP** untuk Firebird, Windows, Apache, dan PHP
* **JOLT** untuk Java, Oracle, Linux, dan Tomcat
* **JSAS** untuk Pelayan Tersendiri Joomla!
* **LAMAR** untuk Linux, Apache, MySQL, AJAX, dan Ruby
* **LAMP** untuk "Linux, Apache, dan kebanyakan bahasa penskripan yang bermula dengan 'P' dan PostgreSQL" (digunakan oleh Jeff Waugh)
* **LAMPS**, dengan S untuk Lapisan Soket Selamat (SSL) atau SugarCRM
* **LAPDANCE** untuk Linux, Apache, Python *Distributed Architecture for Network Computing Environments* (Seni Bina Teredar untuk Persekitaran Perkomputeran Rangkaian), reka bentuk FLOSS untuk perkomputeran teredar
* **Grandma's LAMP** yang merupakan mesin maya LAMP yang amat mudah penggunaannya
* **MARS** untuk MySQL, Apache, Ruby, dan Solaris
* **MSAS** untuk Pelayan Tersendiri Mambo
* **STOJ** untuk Solaris , Tomcat, Oracle, dan Java
* **WAPP** untuk Windows, Apache, PostgreSQL, dan PHP
* **LAMPH**, sebutan bahasa Jerman untuk kelompok LAMP yang menggunakan perisian kelompok Heartbeart.

Sesetengah orang menggunakan istilah *LAMP* secara generik untuk sistem-sistem alternatif sebagai ganti untuk mencipta akronim yang baru, dan menggunakannya untuk membezakan antara sistem-sistem ini dengan persekitaran pembangunan aplikasi web bersepadu.

Lihat juga
----------

* 
* Perbandingan berbagai-bagai WAMP
* Senarai rangka aplikasi web
* Senarai pakej AMP – pemasangan gabungan untuk Apache, MySQL, dan PHP.
* WISA

Rujukan
-------

1. ↑  Bahagian Pasaran untuk Pelayan-pelayan Teratas Rentas Semua Domain (Ogos 1995 - April 2007)
2. ↑  Robin Schumacher & Arjen Lentz Menghapuskan Mitos. Diarkibkan 2011-06-06 di Wayback Machine
3. ↑  Dale Dougherty (January 26, 2001). "LAMP: Pelantar Web Sumber Terbuka". Diarkibkan daripada yang asal pada 2012-04-30. Dicapai pada 2007-05-25. Unknown parameter `|source=` ignored (bantuan)

Bacaan tambahan
---------------

* Perbandingan antara dua pelantar web dinamik yang utama (LAMP lwn WISA) oleh Andrew Penry
* Pemasangan LAMP - bantuan untuk memasang LAMP pada Pelayan Linux
* Pemasangan LAMP - bagaimana memasang Pelayan LAMP Ubuntu/Debian
* Pemasangan WAMP Diarkibkan 2007-03-09 di Wayback Machine - panduan langkah demi langkah untuk memasang WAMP

Pautan luar
-----------

* ONLamp, daripada O'Reilly & Rakan-rakan Diarkibkan 2008-01-03 di Wayback Machine
* Laman web komuniti LAMP Diarkibkan 2004-01-27 di Wayback Machine
* Pelayan-pelayan LAMP di SUSE Linux Enterprise
* Pakej siap WAMP
* Pakej siap MAMP
* SAMP: Solaris OS + AMP Diarkibkan 2007-05-23 di Wayback Machine
* Laman web *Computerworld:* LAMP